Tisztelt Képviselőtársaim!

Tavaly arról kellett győzködjelek benneteket, hogy a bevételek és kiadások bizonytalansági tényezői az évek során semmit sem változtak, ennek ellenére kb meg lehetett becsülni a költségvetés végszámait. Takarékos gazdálkodást folytattunk, és folytatunk ahol csak tudjuk fogjuk a pénzt.  

 A rideg számok tükrében kiderült, hogy az Állam továbbra is hiányosan finanszírozza a települések feladat ellátását. 

Ha nyitva tartjuk a szemünket, akkor azt látjuk, hogy a települések panaszkodnak arra, hogy nem jönnek ki a bevételeikből, de törvény kötelezi őket arra, hogy ne legyen hiányos a költségvetésük.

 Az iskola és a járási feladatok elvitele kissé félre sikerült. Az iskolánál a gyermek étkeztetést önkormányzati feladattá tették, rajtunk hagyva a fejkvóta és az alapanyag közti különbséget, a járáshoz pedig elvittek egy létszámot, az érdemi munkát itt hagyva. A Hivatalnál nem finanszíroz aljegyzőt, az önkormányzatnál pedig polgármestert. 

Ezen összegek hiánya tükrében az utóbbi évek legjobb költségvetését tárgyaljuk.  

Az élet elénk sietett a költségvetés alakításában. Potyára mentem Budapestre, mert nem csak aláírni és béllyegezni kellett volna, hanem számítógépen kódot szerezni és rögzíteni is a pályázatot, aminek előzménye volt csak az egyik aláírás. Utána postára adás plusz húsz perc, és nem csak a mi pályázatunk várt feladásra. 

A jó ebben, hogy kész az anyag. Ha bármikor újra megnyitják a kaput, akkor nem sok plusz munkával biztosan be tudjuk adni az anyagot. 

Erre ötmillió hétszázötvenezer Ft volt beállítva.

Egymillió a konyha kihasználtság számításnál jött,

a többi az iparűzési adó bevétel tényleges száma.

Így reális 0 a kiadás és bevétel közti különbség.

Ha ez igaz, akkor a normatíva elszámolásból plusz bevételünk származik.

Ha nem, akkor az ad biztonságot ahhoz, hogy a településről ne kelljen eljárni ügyet intézni, legyen védőnő, háziorvos, család segítő, házi gondozó, óvodai nevelés, teleház, közvilágítás, közcélú foglalkoztatás, segélyek a közterületek karbantartása, temetői rend, közbiztonság és nem kötelező feladatként  bölcsődei ellátás.

Akkor miből fejlődünk?

Amiből eddig. 

Csere kereskedelemből, jótevőink adományaiból és talán írnak ki nekünk is pályázatot.

Vagy eddig nem fejlődtünk?

Kérem a képviselő-társakat az itt leírt korrekciókkal a költségvetés elfogadását!

